สวัสดีค่ะ คือเราไปเตะโดนแมวจรตัวหนึ่ง แล้วเราไม่รู้ว่ามีแผลหรือรอยข่วนรึเปล่า เราล้างแค่น้ำเปล่าค่ะ เราเคยฉีดยาครบ 5 เข็มเมื่อเดือนพฤศจิกายนปีที่แล้ว แล้วตอนนี้แมวหายไปค่ะ เราต้องไปกระตุ้นอีกมั้ยคะ แล้วเราต้องไปฉีดไฟเซอร์อีกวันที่ 2 พฤศจิกายน จะสามารถฉีดพิษสุนัขบ้าได้มั้ยคะเรากระตุ้นไป 5 ครั้งในปีนี้ค่ะครั้งแรก 7 มีนา 64 1 เข็มครั้งสอง 2 เมษา 64 1 เข็มครั้งสาม 2-5 พฤษภา 64 2 เข็มครั้งสี่ 21 มิถุนา 64 1 เข็มครั้งห้า 16-19 กันยา 64 2 เข็ม
สวัสดีค่ะ หากไม่ได้โดนแมวกัดหรือข่วน และผิวหนังก็ไม่ได้มีบาดแผลอะไรเกิดขึ้น ก็จะไม่ได้ติดเชื้อพิษสุนัขบ้ามาค่ะ ดังนั้น ก็ไม่จำเป็นต้องฉีดวัคซีนป้องกันพิษสุนัขบ้ากระตุ้นค่ะนอกจากนี้ หากเคยฉีดวัคซีนพิษสุนัขบ้าครบคอร์สไปแล้วเมื่อ พ.ย. 63 และได้ฉีดกระตุ้นไปหลายครั้งในปี 64 นี้ โดยล่าสุดฉีดไปเมื่อ 16-19 ก.ย. 64 ดังนั้น แม้จะโดนแมวกัดหรือข่วน ก็ยังไม่จำเป็นต้องฉีดกระตุ้นค่ะ เพราะระดับภูมิคุ้มกัน ยังคงสูงเพียงพอในการป้องกันการเกิดโรคได้ส่วนการจะไปฉีดวัคซีนไฟเซอร์ในวันที่ 2 พ.ย. นั้น ก็สามารถที่จะฉีดได้ แม้จะไปฉีดวัควีนพิษสุนัขบ้ามาก็ตามค่ะ